
Europski parlament,
–	uzimajući u obzir stajalište Vijeća u prvom čitanju (08311/2024 – C10‑0114/2024),
–	uzimajući u obzir stajalište u prvom čitanju[footnoteRef:1] o Prijedlogu Komisije upućenom Europskom parlamentu i Vijeću (COM(2013)0410), [1:  	SL C 378, 9.11.2017., str. 546.] 

–	uzimajući u obzir izmijenjeni Prijedlog Komisije (COM(2020)0579),
–	uzimajući u obzir prijedlog Komisije upućen Europskom parlamentu i Vijeću (COM(2020)0577 – 2020/0264(COD)),
–	uzimajući u obzir članak 294. stavak 7. Ugovora o funkcioniranju Europske unije,
–	uzimajući u obzir članak 68. Poslovnika,
–	uzimajući u obzir preporuku za drugo čitanje Odbora za promet i turizam (A10‑0010/2024),
1.	prihvaća stajalište Vijeća u prvom čitanju;
2.	smatra da je zbog uvrštenja sadržaja iz prijedloga Komisije COM(2020)0577 u to stajalište zakonodavni prijedlog 2020/0264(COD) ništavan;
3.	odobrava zajedničku izjavu Europskog parlamenta i Vijeća priloženu ovoj Rezoluciji;
4.	utvrđuje da je akt usvojen u skladu sa stajalištem Vijeća;
5.	nalaže svojoj predsjednici da potpiše akt s predsjednikom Vijeća u skladu s člankom 297. stavkom 1. Ugovora o funkcioniranju Europske unije;
6.	nalaže svojem glavnom tajniku da potpiše akt nakon provjere jesu li svi postupci propisno zaključeni te da ga u dogovoru s glavnim tajnikom Vijeća da na objavu u Službenom listu Europske unije;
7.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

PRILOG ZAKONODAVNOJ REZOLUCIJI
[bookmark: _Toc180065388][bookmark: _Toc180398382]ZAJEDNIČKA IZJAVA EUROPSKOG PARLAMENTA I VIJEĆA EUROPSKE UNIJE
Ne dovodeći u pitanje ovlasti proračunskog tijela u okviru godišnjeg proračunskog postupka kao ni ovlasti Komisije za izradu nacrta proračuna, Europski parlament i Vijeće pozivaju Komisiju da u okviru godišnjeg proračunskog postupka predloži stvaranje dodatne proračunske linije za administrativnu potporu u sklopu Instrumenta za povezivanje Europe (CEF), koja bi se financirala iz raspoloživih odobrenih sredstava CEF-a kako je utvrđeno u zakonodavnom financijskom izvještaju Komisije. Tom novom proračunskom linijom pokrili bi se troškovi ugovornog osoblja i drugi administrativni rashodi tajništva Odbora za reviziju izvedbe, Odbora za reviziju izvedbe i Odbora za suradnju nacionalnih nadzornih tijela, kao što su tehnička pomoć, troškovi stručnjaka, ugovori za pružanje podataka, vanjske studije i dodatne savjetodavne usluge, dok će se radna mjesta iz plana radnih mjesta financirati iz administrativne proračunske linije iz naslova 7., uz potpuno poštovanje postojeće Uredbe o višegodišnjem financijskom okviru. U mjeri u kojoj je to moguće, takvim financiranjem u okviru CEF-a ne bi se trebala dovesti u pitanje sredstva koja su već predviđena u najnovijem CEF-ovu programu rada u području prometa.
Financiranje u okviru CEF-a ugovornog osoblja i drugih administrativnih rashoda tajništva Odbora za reviziju izvedbe, Odbora za reviziju izvedbe i Odbora za suradnju nacionalnih nadzornih tijela ne bi trebalo biti presedan za financiranje tajništva drugih odbora. Time ni na koji način ne bi trebalo prejudicirati aranžmane financiranja o kojima treba postići dogovor u okviru sljedeće Uredbe o višegodišnjem financijskom okviru.

